
AUCTORE  C.  U.  GORING. 


PRAEFANDA 


^^/fiRAE  illae  actiones,  quibus  cerebri  et  ner¬ 
vorum  est  perfungi,  aliis  omnibus  corporis 
humani  propriis  longe  antecellunt.  Etiamsi 
enim  omnes  functiones  et  motus  interiores 

nexu  intimo  invicem  consocientur,  ita  ut, 
« 

aliqua  laesa,  caetera  laedantur,  sedata  seden¬ 
tur,  vel  incitata  cieantur,  actio  tamen  cere¬ 
bri  imperatrix  reliquis  praeposita  imperat ; 
haud  secus  atque  Artifex  Divinus  mundum 

A 


2 


DE  ArOPLEXIA  SANGUINEA. 


gubernat  et  regit.  Quo  fit,  ut  plurimi  inter¬ 
sit  morbos  omnes,  qui  ejus  officia  impediant 
et  gravent,  inquirere  et  intelligere ;  eoque 
potius,  quod  non  solum  animi  et  corporis 
singulas  fere  actiones  plus  minusve  turbent, 
verum  etiam  vitae  ipsius  flammae  haud  raro 
perniciem  instantem  minitentur. 

Viscus  tanti  momenti,  et  cujus  est  tam  mi¬ 
ris  perfungi  muneribus,  almus  providusque 
rerum  Parens  summa  arte  munivit,  quo  minus 
ei  impulsu  alieno  violato  noceatur  j  calvaria 
nimirum  illa  forti  et  durissima  circumfertur. 
Quae  tamen  nequaquam  obstat,  quo  minus 
plura  millia  casuum,  quibus  patet  genus  hu¬ 
manum,  cerebrum  gravissimis  malis  impli- 
cent.  Ex  his  Apoplemam  Sanguineam  argu¬ 
mento  selegi,  de  quo,  legi  aliquid  ad  artem 
Machaonicam  pertinens  scribere  imperanti 
obsecutus,  pauca  disputem.  Nec  vero  me 
lucem  novam  ejus  naturae,  causis  aut  cura¬ 
tioni  afferre  posse  profiteor :  sed  praecipua 
huc  pertinentia  edere  in  animo  est,  ut  quan¬ 
tum  opis  sit  meae,  oratione  concinna,  et,  uti 

spero,  lucida,  liuuc  morbum  luctuosum  de¬ 
scribam.  CuLLENUs  praclarus  ApopleMam  ad 
Classem  Neuroses  et  Ordinem  Comata  retu¬ 
lit  j  eique  species  novem  subjecit;  quarum  una 
est  sanguinea,  de  qua  agere  statui.  Ita  ve¬ 
ro  hoc  malum  definivit  vir  ille  perceleber : 

Motus  voluntarii  fere  omnes  imminuti, 
“  cum  sopore,  plus  minusve  profundo,  su- 
“  perstite  motu  cordis  et  arteriarum.” 

Proximum  est,  ut  haecce  praefatus,  ad  sig¬ 
na  Apoplexiae  Sanguineae  proferenda  trans¬ 
eam. 


DE  SIGNIS. 

Morbus,  quem  prosequor,  inopinato,  et  in¬ 
terdum  momento  temporis,  haud  secus  at¬ 
que  Jupiter  tonans,  irruit ;  adeo  ut  apud  Cel¬ 
sum  aliosque  quosdam  e  medicis  Latinis  apo¬ 
plexia  oppressi  nominarentur  attoniti;  per¬ 
inde  quasi  fulmine  icti  perirent.  Aliquando 
autem  non  tam  subito  accedit,  ut  non  quae- 

dam  indicia  eam  mox  venturam  praesagiant ; 
quae  sequitur,  ut  brevi  sermone  exponam. 

Si  quis  Apoplexiam  Sanguineam  jam  subi¬ 
turus  sit,  ei  caput  dolere  solet :  hebetatur 
sensus  omnigenus,  praecipueque  facultas  au¬ 
diendi  et  videndi ;  aures  subinde  tinniunt, 
aut  muscae  oculos  circumvolare  videntur  ; 
aut  iis  objecta  omnia  nebulis  quasi  velantur. 
Vultus  fere  praeter  solitum  rubet  et  turget; 
arteriae  temporum  et  caroticae  dictae  fortius 
quam  ex  consuetudine  micant ;  nec  raro  san¬ 
guis  e  naribus  profluit.  Mens  ipsa  inter  haec 
parum  integra  labitur,  praeteritorum  reminis¬ 
cendi  impotens,  et  ad  negotia  solita  adeunda 
pigra.  Vox  editur  difficilis  et  confusa,  aut  fau¬ 
cibus  haeret :  torpet  quivis  articulus,  nimi¬ 
rum  aliquis  e  digitis  manus  pedisve.  Non- 
nunquam  inter  ambulandum  artus  titubant. 
Si  cui,  praeter  haec,  cibo  jam  accepto,  dormi¬ 
tandi  cupiditas  accidit,  is  in  morbum  propo¬ 
situm  jam  est  lapsurus. 

Apoplexiam  autem  jam  hominem  percus¬ 
sisse  haec  insigniunt.  Concidit  infelix,  sen- 

tiendi  facultate  fere  orbatus,  membrisque  re¬ 
solutis  omnibus.  Oculi  immobiles  et  tumi» 
di  solito  nitore  destituuntur  j  neque  mens  quid 
velit  aut  nolit,  indicant  5  pupillae  patent 
iixae,  luci  non  coarctandae.  Caput  prae¬ 
ter  naturam  incalescit ;  ejus  arteriae  conci¬ 
tantur,  et  caroticae  fortius  crebriusque  quam 
ex  consuetudine  saliunt.  Vultus  insigniter 
tumet  et  rubescit.  Gor  arteriaeque  omnes 
valide  moventur ;  hae  tardius  et  plenius,  quasi 
se  attollere  et  submittere  apparent.  Aeger 
spiritum  trahit  et  emittit,  haud  aliter  atque 
micant  arteriae,  nimirum  raro,  alte,  nec  sine 
labore  gravi ;  et  inter  anhelandum  stertit. 
Solutis  gulae,  linguae  et  animae  fistularum  fi¬ 
bris,  vorandi  et  eloquendi  pene  fit  impotens. 
Omnes  equidem  musculi,  quorum  est  animo 
imperatori  parere,  facultate  se  contrahendi 
privati,  quiescunt:  interdum  sane,  resoluto  la¬ 
tere  alterutro  corporis,  vellitur  alterum.  Quod 
si  ita  se  habeat,  torquetur  os,  et  ad  partem 
non  solutam  trahitur,  molientibus  hujus  viri¬ 
bus  motricibus  ;  saliva  porro  uberiore  et  spu¬ 
mante  idem  scatet. 

Nisi  natura  alma  et  ars  medica  nunc  ae¬ 
gro  succurrant,  proximum  est  ut  novae  quae¬ 
dam  et  diriores  notae,  fati  ipsius  mox  venturi 
satellites,  celeri  pede  irruant.  Demum  vires 
motrices  ubique  corporis  solvi  coeperunt. 
Cor  et  arteriae,  quod  digito  admoto  sentitur, 
exiliter  nec  paribus  intervallis  saliunt ;  imo 
vero  potius  tremunt.  Vultus  demum  admo¬ 
dum  pallet  et  labitur ;  sentiendi  instrumen¬ 
ta  torpent,  nullis  incitamentis  suscitanda. 
Mens  hallucinatur,  vel  pene  deleta  videtur : 
infelix,  ubi  ad  extrema  ventum  est,  vorare, 
eloqui,  audire,  videre,  olfacere,  omnino  ne¬ 
quit.  Urina  modo  aegre  excernitur  aut  sup¬ 
primitur,  modo  injussu  animi  profluit,  alvo 
simul  fusissima  :  quae  mala  luctuosissima 
mortem  citam  et  optandam  secum  afferunt. 

Quod  si  cui  laboranti  tempestive  medicina 
opitulatur,  vegeta  simul  natura  medicatrice, 
exitus  melior  instare  solet.  Interdum  rena¬ 
scitur  integerrima  valetudo  ;  quam  modo  su¬ 
dor,  aut  alvi  fluxus,  modo  cursus  sanguinis  e 
venis  imi  intestini,  aut  aliunde  sua  sponte, 

molitur.  Nec  vero  finitis  malis,  et  sanitate, 
uti  videtur,  reduce,  non  superest  metus  ; 
nosse  enim  juvat,  quanto  aliquem  frequen¬ 
tius  jam  propositus  morbus  percusserit,  tan¬ 
to  facilius,  tantoque  levioribus  noxis  illatis, 
eundem  novari ;  tantoque  incitatiorem  acer- 
bioremque  saevire,  in  hemiplegiam  exitiosam 
serius  ocyus  abiturum. 


QUAE,  SECTIS  ABSUMPTORUM  CORPO¬ 
RIBUS  PATENT. 

Quum  nulli  aut  inter  antiquos  aut  recen- 
tiores  clarius  fusiusve  de  hac  propositi  par¬ 
te  scripserunt,  quam  Josephus  et  Carolus 
Wenzelius,  horum  libro,  fonte,  unde  jam  mcr 
moranda  deducerem,  quam  ^alienis,  uti  ma¬ 
lui 

*  Vide  Josephus  et  Carolum  Wenzel,  De  penitiori  structura  cere¬ 
bri  hominis  et  brutorum. 

Hi  viri  praeclari  multa  exempla  ediderunt 
hoc  gravi  morbo  absumptorum  ;  quorum  ca¬ 
daveribus  incisis  cerebri  penetralia  explora¬ 
runt,  et  ibi  praeter  naturam  inventa  edide¬ 
runt. 

Quaedam  mulier  defuncta  haec  sibi  praetu¬ 
lit  insolita.  Jam  vivae  sinistrum  latus  corporis 
resolutum  fuerat ;  cerebro  introspecto,  dex- 
terior  ventriculorum  tricornium  sanguine  par- 
tim  fluido,  partim  coacto,  scatuit.  Corpus  cal¬ 
losum  sinistrorsum  impetu  hujus  ferebatur. 
Septum  lucidum  diruptum  est.  Ventriculus 
quartus  sanguine  repletus.  Dextrum  corpus 
striatum^  tlialamusque  ejusdem  lateris  suppu- 
ratione  pene  dissoluta. 

Scribunt  etiam  cuidam  viro,  cui  dextra  pars 
corporis  resoluta  erat,  cadavere  secto,  sinis¬ 
trum  cerebri  latus  eadem  fere  praestitisse. 

Plura  alia  exempla  proposuerunt  j  unde  ju¬ 
dicare  licet  fibras  cerebri  nervosas^  quae  ex 
uno  cerebri  latere  nascuntur,  ad  alterum 
transire,  ei  lateri  corporis  vim  nervosam  da¬ 
turas.  Omnes  enim  fere,  quorum  corpora 

secuerant,  laevam  partem  cerebri  laesam, 
si  dextrum  latis  corporis  solutum  fuerat ; 
dextram,  si  laevam  exhibuere. 

Haec  igitur  veluti  praecipua  huc  attinentia 
proponere  oportet.  Calvaria  mortui  arte  ex¬ 
cisa,  et  patefacto  cerebro,  arteriae  venaeque 
cerebri  eousque  sanguine  turgere  solent,  ut 
ceram  liquatam  et  coloratam,  quali  anatomes 
periti  vasa  implere  solent,  accepisse  videan¬ 
tur  ;  nec  facile  pars  calvariae  sublata  sedi 
priori  adhiberi  possit. 

Atria  cerebri  non  raro  cruore  profuso  in¬ 
quinantur,  diruptis  nimirum  vasis :  idem  non- 
nunquam  penetralibus  cerebri  ipsis,  compagi 
nempe,  inhaerere  compertus  est;  modo  mem¬ 
branis  interjici  reperitur.  Huc  accedit,  quod 
subinde  cerebrum  hic  illic  tuberibus  nodatur, 
vel  duris,  ossis  instar,  vel  molliori  fabrica  do¬ 
natis.  Denique  scire  licet,  perpetuum  non 
esse  ut  omnia,  quae  retuli,  praeter  naturam 
prodire,  cuique  Apoplecvia  jugulato  contin¬ 
gant  y  sed  aliis  alia  subesse.  Quibusdam,  ni¬ 
hil  insoliti  perscrutanti  patuit,  nisi  cerebri  va- 

sa,  et  venae  potissimum,  ultra  consuetudi¬ 
nem  oppleta  :  et  id  fere  latus  cerebri  plus 
opprimitur,  quod  alteri  corporis  plus  laeso 
contrarium  est. 


DE  CAUSA  CONTINENTE. 

4  •  .-i-  -■»  ^ 

Notae  omnes  hujus  morbi  propriae,  cum 
quae  ipsum,  spirante  adhuc  homine,  denun- 
ciant,  tum  quoque,  quae  inciso  defuncti  cor¬ 
pore  reperiri  soleant,  cerebrum  opprimi  tes¬ 
tantur.  Quae,  vivo  jam  aegroto,  id  praedi¬ 
cant,  sunt*  vultus  ultra^  solitum  rubescens, 
venae  cervicis  tumefactae,  aliaque,  unde  capi¬ 
tis  .  vasa  intumescere  videantur.  Omnia  su¬ 
pra  comprehensa,  quae  scalpellus  introspici¬ 
enti  exhibet,  eodem  plane  referenda  sunt. 

« 

Quibus  perspectis,  judicare  licet  Apo- 
plea:iam  cerebro  oppresso  contineri.  Oppri¬ 
munt  autem  nonnunquam  venae  distentae, 
modo  sanguis  profusus,  alias  tubera.  Eoque 
potius  et  clarius  constat  hinc  eandem  profi- 

cisci,  quod  cerebro  humano  aut  belluino  ar¬ 
te  oppresso,  omnia  ejus  indicia  illico  nascun¬ 
tur  ;  et  quod,  subducta  noxa  premente,  qua¬ 
liscunque  sit,  ipse  quoque  morbus  tollitur. 


BE  SIGNORUM  RATIONE. 

I ,  r  ^  ?/»'"■ 

Siquidem  leges,  quae  generi  nervoso  im¬ 
perant,  magna  saltem  ex  parte,  ingenium  hu¬ 
manum  latent,  qua  ratione  idem  laesum  et  vi¬ 
tiosum  actionibus  corporis  interioribus  no¬ 
ceat,  parum  innotescat,  necesse  est.  -  Quod 
ad  signa  morbi,  quem  prosequor,  duplici  fere 
causa  contineri  videntur  ;•  qua  concessa,  ex- 
inde  patescunt  omnia  :  nimirum  cerebrum 
oppressum,  motus,  quos  regit  animus,  et  vim 
sentiendi  pene  delet  y  eos,  qui  mentis  injussu 
fiunt,  tardat.  -  Hinc  solvuntur  artus,  et  he¬ 
betantur  sensus*;  hinc  pupilla  praeter  natu¬ 
ram  patula  non  movetur.i  Eodem  pertinet, 
quod  spiritus  tarde  et  graviter  trahitur  et  e- 


12 


DE  APOPLEXIA  SANGUINEA. 


mittitur  ;  arteriaeque  motu  segni  et  pleno 
exagitantur.  Nec  aliorsum  referenda  sunt  par¬ 
ca  aut  suppressa  quaeque  secernenda  et  ex¬ 
cernenda.  Pigrius  enim  saliunt  arteriae  om¬ 
nes  ;  nec  aliter  moventur  intestini  et  fistula¬ 
rum  excernentium  fibrae  rnotrices.  Stertit 
aeger  inter  spirandum  ;  quia  canales  animae 
pituita  obturantur ;  et  spiritus  simul  vehe¬ 
menter  emissus  palato  molli  resoluto  illiditur. 
Interdum  gula,  vesica  urinae,  sphincteres  sol¬ 
vuntur,  praecipueque,  si  hic  morbus  saevior 
urget :  unde  judicare  licet,  imam  partem  ce¬ 
rebri,  pontem  Varolii^  et  medullam  oblonga- 
tam^  origines  scilicet  et  fontes  nervorum,  qui 
iis  partibus  insperguntur,  opprimi.  Si  quan¬ 
do  convellitur  unum  latus,  altero  resoluto, 
nosse  juvat,  haec  indicia  terrentia  non  so¬ 
lum  cerebrum  gravissime  pressum  denunci- 
are,  verum  etiam  tuber  annulare  aut  grava¬ 
tum,  aut  cuidam  irritamento  objectum.  Ex 
pluribus  observatis  constat,  eam  partem 
cuivis  fere  animali  laesam  artus  convellere : 
quinetiam,  si  quem  nec  juventa  florentem 

morbus  comitialis  vehementer  plexuerit,  nul¬ 
la  causa  evidente  oriundus ;  ei  fere  absump¬ 
to,  cadavere  patefacto,  eandem  tubere,  aut 
ulcere  aliunde  violatam  reperiri  solitam  esse. 


DE  DIAGNOSI. 

Signa,  quae  Apoplexiam  instantem  praesa¬ 
giunt,  et  praesentem  denunciant ;  notae  por¬ 
ro,  quae  incisis  corporibus  patefiunt,  et  cau¬ 
sae,  unde  nascitur,  adeo  sunt  clara  et  luculen¬ 
ta,  ut  vel  artis  Machaoniae  imperitus  vix 
eam  cum  aliis  morbis  confundere  possit :  et 
operae  praetium  esse  non  videatur  hanc  rei 
propositae  partem  oratione  producta  perse¬ 
qui.  Epilepsia  tamen,  mala  ebrietate  genita, 
et  Syncope  eousque  Apoplexiam  simulant,  ut 
quo  ei  distent,  paucis  declarare  haud  alienum 
esse  judicaverim. 

Ebrietas* — Vino  obrutus  inexperto  Apo¬ 
plexia  concidisse  videtur.  Quaedam  vero  in- 

dicia  ebrium  satis  aliquem  ostendunt :  cui  sci¬ 
licet  pupilla  luce  oblata*  coarctatur  ;  cuique 
sentiendi  instrumenta  incitamentis  patent. 
Idem  porro  aut  non  omnino,  aut  minus  alte 
et  graviter  stertit  5  et  anima  potum,  quem  vo¬ 
raverit,  olere  consuevit.  Huc  accedit,  quod 
mala  ebrietati  oriunda  brevi  sua  sponte  fi¬ 
niuntur. 

Epilepsia^ — Vix  Epilepsia  et  Apopleocia  eo 
inter  se  conterminae  esse  possunt,  ut  altera 
pro  altera  habeatur ;  nisi  profecto  utraque 
eidem  contingat  homini ;  nempe  convellatur 
unum  latus,  solvatur  alterum.  Haec  vero 
signa  obstant,  quo  minus  dubitemus  ;  illi  fi¬ 
brae  motrices  omnes,  cum  quae  animi  jussu, 
tum  etiam  quae  injussu,  moliuntur,  vellun¬ 
tur  et  torquentur  ;  huic  vero  solvuntur 
musculi,  quibus  mens  imperat ;  et  pigrent 
motus  interiores,  qui  -  citra  mentis  arbitrium 
fiunt.  Illi  igitur  spiritus,  motusque  cordis 

et  arteriarum  celerantur,  huic  tardantur.  Illa 

/ 

porro  juventa  florentes  et  irritabiles,  haec  ad 
senium  vergentes,  segnes  et  obesos,  obruere 
solet.  Denique,  epilepticus  non  stertit. 

Syncope. Syncope  eo  ApopleMam  simulat, 
ut  utrique  fere  deleatur  sentiendi  facultas,  et 
quiescant  artus.  Neque  tamen  non  pluri- 
.mum  inter  se  discrepant :  vultus,  anima  de¬ 
ficiente,  pallescit  y  respiritus,  motusque, cordis 
et  arteriarum  exiles  et  imbecilli  tantum  non 
conquiescunt.  .14  j  .  '  ^  ^  ^  * 

Quem  vero  icerit  Apoplea^ia^  ei  facies  in¬ 
tumescit  et  rubet,  coroet  arteriae  vehemen¬ 
ter  saliunt,  et  anima  cum  labore  gravique  so¬ 
no  trahitur  et  emittitur. 


DE  CAUSIS  PROCLIVITATIS. 

« .  .  .  ^ 

Proximum  est,  ut  inquiramus,  quae  ratio 
corporis  et  aetatis,  et  quae  aliae  proprieta¬ 
tes  efficiant  ut  homo  Apoplexiam  subeun¬ 
dam,  admota  causa  excitante,  proclivior  sit. 
Huc  potissimum  operam  conferunt  caput 
grande,  cervix  brevior,  corpus  obesum  et 

sanguine  plenum,  et  haereditas  j  de  quibus 
brevi  oratione  disserendum. 

Caput  grande, — Quos  natura  grandi  capite 
donavit,  ii  obesi,  pleni,  et  vegeti  esse  con¬ 
suerunt.  Nosse  porro  juvat,  imo  vero  tam 
clare  patet,  ut  vix  oratione  ad  id  illustran¬ 
dum  opus  sit,  cerebri  arterias,  venas,  et  sinus, 
tanto  esse  capaciores,  tantoque  majorem  san¬ 
guinis  molem  accipere,  quanto  ipsum  sit 
grandius.  Quinetiam,  propensior  est  aliquis, 
quem  Apoplea:ia  iceret,  capite  ampliori  in¬ 
structus,  eo,  quod  illa  ipsa  amplitudo  vasa 
cerebri  motu  incitato  salire  indicat ;  arteria* 
rum  enim  est  omnes  partes  corporis  confice¬ 
re  et  alere.  Huc  accedit,  quod  cervix  fere 
pinguedine  crassa  capite  grandi  praedito, 
facit  ut  venae  oppressae  tardius  et  aegrius 
sanguinem  a  cerebro  reducunt. 

Cervix  brevior, — Cervix  brevis  cum  inge¬ 
nio  acri  sociari  fertur  5  cujus  rei  nonnulli 
hanc  reddunt  rationem.  Contendunt,  quo 
brevior  sit  cervix,  eo  impetu  vehementiori 
sanguinem  arterias  cerebri  ferire  j  ideoque 

eo  alacriorem  esse  hujus  actionem.  Quod 
eos  fefellerint  necne,  anceps  haereo :  illud  ta¬ 
men  convenit,  cor  tanto  breviori  intervallo 

r 

cerebro  distare,  quanto  collum  sit  brevius,  et 
inde  ejus  visceris  arterias  admodum  concita¬ 
ri,  sanguini  porro  reddituro  simul  obstare 
cervicem  adipe  gravem,  quoties  bpvior  est. 
Quibus  perspectis,  cur  collo  brevi  instructi 
periclitentur,  satis  superque  patebit. 

Senectus,  —  Prae  juventa  ^florentibus,  a- 

• 

dulti,  et  potissimum  annum  quadragesimum 
aut  quinquagesimum  jam  transgressi,  in  mor¬ 
bum,  quem  prosequor,  incidere  solent.  Nec 
ratio  latet;  imprimis  enim  in  senium  ver¬ 
gentes,  pigri  et  ad  motum  tardiores,  mi¬ 
nus  ambulare  et  equitare  consuerunt  t  quo 
fit,  ut  secernenda  et  excernenda  parcius 
secernantur  et  excernantur,  eoque  corpus 
ultra  debitum  saginetur.  Deinde,  almus 
rerum  Parens  hanc  tulit  legem,  scilicet,  ut 
valvae  cordis  et  membrana  intima  arteria¬ 
rum  annis  ingravescentibus  obrigeant,  et 

interdum  pene  in  os  vertantur;  venae  au- 

tem  molles  et  flexiles  fiant.  Illae  igitur  san¬ 
guini  irruenti  obnituntur,  ideoque  minorem 
ejus  molem  accipiunt ;  hae  autem  facile  ce¬ 
dunt,  et  implentur.  Senibus  itaque  venae 
pleniores  contingunt ;  et  notissima  est  res, 
Apoplexiam  venis  potius  quam  arteriis  cere¬ 
bri  repletis  contineri.  ' 

Denique,  scire  licet,  quodcunque  incitan¬ 
do,  implendo,  simulque  infirmando  habile  sit, 
id  hominem  malo,  de  quo  agimus,  subeundo 
aptare. 


DE  CAUSIS  EXCITANTIBUS. 

Omnes  noxae,  quae  ad  hoc  malum  infe¬ 
rendum  valent,  triplicem  habere  distributio- 

( 

nem  videntur :  nimirum,  aut  nocent,  cursu 
sanguinis  ad  capitis  arterias  celerando ;  aut, 
quo  minus  facile  per  venas  reducatur,  obstan¬ 
do  y  aut  corpore  implendo.  De  quarum . 
singulis,  proximum  est  ut  paucis  disputetur. 

Cerebri  arterias  concitant  aninai  motus  ve¬ 
hementes  ;  quales  sunt,  ira,  gaudium,  amor, 
et  alii  ejusmodi.  Eodem  quoque  spectat  vi¬ 
no  obrui,  currere,  citiori  pede  ambulare,  e- 
quitare,  et  caput  habere  pronum  aut  supi¬ 
num.  Praeter  naturam  incalescere,  undecun¬ 
que  id  fiat,  huc  etiam  pertinet.  In  aprico 
est  harum  noxarum  ratio ;  neque  non  ser¬ 
monem  de  iis  producere  supervacuum  foret. 
Inter  noxas,  quae  prohibent,  quo  minus  e  ce- 
rebri  venis  et  sinubus  facile  sanguis  ad  cor 
dextrum  redeat,  praepollent  collum  ligatum, 
aut  monilibus  vesteve  arctiore  pressum,  ca^ 
put  supinum  aut  pronum,  satietas,  respiritiis 
gravis,  altus  et  diuturnus,  et  vitia  quaedam 
cordis  aut  pulmonis. 

Collum  ligatum,  aut  quoquomodo  oppres¬ 
sum,  efficit  ut,  vena  juguli  utrinque  gravata, 
cerebri  vasa  sanguine  superfluant. 

Quomodo  satietas,  nimirum  cibus  plenior 
jam  voratus,  malum  propositum  molitur,  non 
prorsus  inter  medicos  convenit.  Quidam 
opinantur,  hallucinati,  ni  fallor,  ventriculum 

repletum  arteriam  magnam  descendentem 
premere ;  quo  efficitur  ut  arteriae  superioris 
partis  corporis  praeter  naturam  turgeant. 
Hoc  eos  lusisse  hinc  constat,  quod  ventricu¬ 
lus  distentus  sursum  et  prorsum  movetur. 
Qui  ita  senserunt,  vomitu  ventriculum  soli- 
citare  et  deplere  consuerunt;  unde  sangui-  ^ 
nis  mole  ingente  ad  cerebrum  delata,  signa 
omnia  Apoplea^iae  ingravescunt.  Abjicienda  ^ 
sunt  igitur  opinio,  et  auxilium  inde  deduc¬ 
tum.  Siquidem  ascendit  ventriculus  satur, 
constat  eum  septo  transverso  descensuro  ob* 
niti;  eoque  spiritum  tardare  et  impedire;^ 
quod  fieri  non  potest,  quin  sanguis  aegre  et 
difficulter  a  capite  redeat.  Quinetiam,  satie¬ 
tas  cerebrum,  cor  et  arterias  incitat ;  ob  con¬ 
sensum  nempe  insignem,  quo  ventriculus  cum 
aliis  partibus  sociatur.  ^  » 

Diu  et  graviter  spiritum  trahenti  aut  e- 

•■'Mi  .  . 

mittenti  sanguis  cursu  pigriori  per  vasa  pul¬ 
monis  circumfluit ;  et  ideo  venas  capitis  ul- 
tra  consuetudinem  refercit.  ^  Opus  ^  est  enim 

pulmone  vicissim  ampliato  et  coarctato,  quo 
sanguis  facile  eum  permeat. 

Nec  aliter  nocent  asthma^  pertussis^  aneu* 
risma  cordis  aut  arteriae  magnae,  ubi  se  ar¬ 
cuat,  vaivaeve  in  naturam  osseam  conver- 
sae.  Haec  scilicet  vitia  sanguinem  per  cor¬ 
dis  atria  et  pulmonem  profluentem  tardant ; 
insigniter  corpus  implent,  et  ita  Apoplexiae' 
favent  satietas,  ignavia,  secernenda  et  ex¬ 
cernenda  suppressa,  ulcus  sanescens,  et  ex¬ 
inanitio  aliqua,  quae  diu  perstiterit,  ex  im¬ 
proviso  quiescens. 

Denique,  cutis  repente  ex  erysipelate  de¬ 
florescens,  arthritis  retrocedens^  et  alia  quae¬ 
dam,  quae  humores  ad  t;aput  aut  intus  im¬ 
pellunt,  huc  referri  posse  videntur.  - 


DE  PROGNOSI. 

Medici  antiquiores  ad  eventos  futuros 

Q 

morborum  praesagiendos  animos  potissimum 
appulerunt  \  nec  facile  aliquem  ex  recentio- 

ribus  aut  hodiernis  invenire  licet,  qui  in  hoc 
genere  vetustis  antecellit.  Prae  caeteris  e- 
quidem  eminet  pater  rei  medicae  veneran¬ 
dus  5  '  cujus  aphorismi  summae  aciei  monu¬ 
mento  praeclaro  exstant.  Quem  percusse¬ 
rit  hic  morbus,  eum  aut  periturum,  aut  sa¬ 
lutem  recepturum  judicamus,  signorum,  vi¬ 
rium,  aetatis,  corporis,  ratione  habita  ;  prout 
nempe  signa  leniora  aut  vehementiora  pre¬ 
mant,  jamque  brevius  aut  diutius  traxerint. 
Nunquam  sane  medico  licet,  vel  notis  mi¬ 
tioribus,  audacter  sanitatem  redituram  au¬ 
gurari  ;  semper  enim  cerebri  mala  discrimi- 
'  ne  non  vacant. 

Si  adolescens,  aut  viribus  prius  integris  flo¬ 
rens,  subito  Apoplea^ta  plectitur ;  si  indicia  le- 
•  viora  urgent;  si  non  penitus  deletur  sen- 
tiendi,  spirandi,  et  vorandi  facultas ;  si  san¬ 
guis  e  naribus  profluit ;  et  praecipue  si  venis 
arte  vacuefactis,  omnia  mala  cito  mitescunt ; 
salvum  hunc  futurum  esse  patet.  Nec  vero, 
recidiva  bona  valetudine  non  -cavendum,  ni¬ 
tendum  et  curandum ;  nosse  enim  juvat,  quo 

quis  jam  saepius  hoc  diro  morbo  conciderit, 
eo  eundem  facilius  et  noxis  minoribus  illatis 
esse  relapsurum. 

Quem  vero  annis,  gula,  vino  concubituve 
nimio  fractum,  Apoplexia  icerit,  is  in  prae- 
cipiti  versatur ;  eoque  potius,  si,  quod  sae¬ 
pius  accidit,  sensus  penitus  hebetantur  om¬ 
nes,  miser  vehementer  stertit ;  si  porro  diffi¬ 
culter  aut  non  omnino  vorat,  vultus  distor¬ 
quetur  ;  nec  homo  eloqui,  audire,  aut  videre 
potest.  Quae  parum  abesse,  quin  extremum 
duceret  spiritum,  satis  superque  testantur. 

Neque  is  servari  poterit,  cui  os  lapsum  pal¬ 
lescit  ;  cui  summa  cutis,  aut  ubique  aut  hic 
illic  inaequaliter,  gelido  madet  sudore  j  cui- 
ve  stercus  et  urina,  laxatis  motricibus  fibris, 
animi  injussu  profunduntur. 

Multo  tutior  est,  cui  vasa  cerebri  solum 
turgent,  quam  infelix,  cui  iisdem  diruptis  in¬ 
tus  proruperit  sanguis.  Quo  factum  esse 
judicandum,  si  pupilla  amplior  luci  vividae 
non  paret,  si  homo  perquam  soporatur  ; 
maximeque  si  venae  depletae,  et  materia  ex- 

ulcerando,  alvo  dejicienda  aut  aliunde  demp. 
ta,  non  signa  mala  sustulerint ;  et  secuta  est 
nervorum  resolutio.  His  igitur  notae  con¬ 
trariae  non  nisi  vasa  tumefacta  cerebrum  op¬ 
pressisse  declarant. 


DE  MEDENDI  RATIONE. 

Quum  jam  aliquem  Apoplexia  corripuerit, 
statim  medici  est  omnes  noxas,  quae  signa 
exasperent,  si  fieri  potest,  tollere.  Caput 
oportet  pulvinis  fultum  erigi,  quo  sanguis 
cursu  lentiori  ad  cerebrum  deferatur,  et  ci- 
tiori  reducatur.  Collum  debet  nudari,  sub¬ 
ductis  monilibus,  aliquave  veste,  quae  venas 
ejus  gravare  possit.  His  aliisque  eodem  per¬ 
tinentibus  nulla  mora  absolutis,  statim  om¬ 
nia  medicinae  auxilia,  quae  cerebrum  op* 
pressum  expediant,  concedi  debebunt ;  ea- 
que  saepius  aut  rarius,  plus  minusve,  largius 
aut  parcius,  adhibenda,  prout  medicum  pru- 

dentem  ratio  virium,  sexus,  aetatis,  corporis 
et  signorum  edoceat.  Inter  haec  praepol¬ 
lent  sanguis  vena  incisa  aut  aliunde  missus, 
alvi  purgatio  aut  ductio,  exulcerantia  et  in¬ 
citamenta  sublata.  De  quibus,  quam  brevis¬ 
sime  et  lucidissime  potero,  disputabo. 

Sanguinis  Detractio,— quam  pri¬ 
mum,  vena  juguli  exteriore  percussa,  mitten¬ 
dus  ;  idque  ita  fieri  oportet,  ut  hiatu  ampli¬ 
ore,  venae  cerebri  cito  depleantur,  imo  vero 
deficiat  anima.  Longe  saepius  unciae  xvi 
aut  XX  singulis  vicibus  eliciendae.  Quod  si, 
qua  de  causa,  venam  juguli  secare  minus  li¬ 
ceat,  incidi  debet  vena  brachii:  et  scire  ju¬ 
vat,  molem  exiguam  sanguinis  e  vulnere 
grandi  celeriter  fusam,  multo  magis  quam 
permagnam  tarde  et  lente  profluentem,  opi¬ 
tulari.  Oportet  quoque  venas  partis  affectae 
exinanire,  per  hirudines  aut  cucurbitulas  cum 
ferramentis  fronti  temporibusve  impositas. 
Interdum  sane  vires  fractae  sanguinem  nisi 
hac  ratione  demi  non  sinunt ;  quae  nunquam 

I 

tamen  rite  omittitur ;  cerebrum  enim  exin¬ 
de  levatur,  viribus  non  simul  labefactis. 

Alvi  Purgatio, — Devorandi  facultate  su- 
perstite,  alvum  medicamentis  solicitari  opor¬ 
tet  :  hunc  ad  finem  acriora  magis  valent ; 
nimirum,  sorde  dejicienda,  quae  intus  reten¬ 
ta  gravi  foret  irritamento,  calefacturo,  et  cor 
arteriasque  concitaturo  :  et  sanguine  deor¬ 
sum  a  capite  impellendo.  Ea  enim,  quae  a- 
criter  alvum  movent,  arterias  intestini  cient, 
implent,  et  plus  secernere  et  exhalare  cogunt : 
unde  depleantur  cerebri  vasa  necesse  est. 
Hujus  rei  documento  sit  vultus  pallescens, 
sumpto  hujusmodi  medicamine,  simul  atque 
tormina,  necdum  dejectiones,  genuerit.  Op¬ 
time  in  hunc  finem  vorantur  grana  quinque 
Suhmuriatis  Hydrargyri,  granis  viginti  pulve¬ 
ris  radicis  Convolvuli  Jalapae  mistum.  Infu¬ 
sum  Cassiae  Sennae,  et  PhospJias  Sodae,  aut 
quivis  alius  e  salibus  mediis,  utiliter  accedunt. 
Quod  si  aeger  vorandi  impotens  sit,  alvus 
ducenda  erit,  in  intestinum  imum  liquore 
idoneo  infuso  ;  qualis  est  ex  Oleo  Oleae  Eu- 

ropoeae^  aqua  tepida  et  Muriate  Sodae^  aut 
Sulphate  Sodae  confectus. 

Ea:ulcerantia. — Detracto  sanguine,  caput 
ad  cutem  tondere  juvabit  ;  dein  emplastro 
meloes  veskatorii  exulcerare.  Satius  erit  ut 
hoc  amplissimum  totum  velaret  caput :  re¬ 
medio  valentissimo  est  habendum ;  quippe 
quod,  sanguine  ad  exteriora  vasa  capitis  de- 
rivato,  cerebri  arterias  et  venas  insigniter  li¬ 
berat.  Pari  ratione  cutem  rubefacere  pro¬ 
derit.  Morbo  tandem  fugato,  vel  ih  nervo¬ 
rum  resolutionem  desinente,  ulcus  arte  ali¬ 
cubi  corporis  faciendum.  Saepius  exulcerari 
solet  pars  cervicis  posterior ;  aut  cute  inci¬ 
sa,  et  piso  Unguento  Uyttae  illito  vulneri  insi¬ 
to  5  aut  filo  gossipino,  acus  ope,  eam  transfi¬ 
gente. 

De  vomitu  jam  satis  proposui :  unde  ma¬ 
nifestum  est,  eandem  opem  nunquam  pol¬ 
liceri,  perniciem  autem  summam  secum  af¬ 
ferre,  aut  paralysin  non  medicabilem,  aut  fa¬ 
tum  ipsum  moliturum. 

Denique,  quaeque  irritamenta,  quae  ner- 

VOS  perquam  irritent,  aut  cor  arteriasque 
concitent,  magis  angue  et  cane  fugienda. 
Hujusmodi  sunt  condita  omnia,  opium,  vi¬ 
num,  potus  meraciores,  cibus  e  carnibus,  aes¬ 
tus,  et  quae  sunt  his  similia. 


DE  PROPHYLAXL 

Sublata  Apoplexia,  homo  se  tutum  et  pror¬ 
sus  securum  existimare  non  debet.  Quo  e- 
nim  jam  frequentius  hoc  malo  laboraverit, 
eo  facilius  recidere  consuevit.  Summi  igi¬ 
tur  est  momenti  ut  intelligatur,  quibus  prae¬ 
sidiis  aut  auxiliis  ei  venturo  occurratur. 

Celsus  haec  verba  habet:  “  Si  quis  spe- 
“  ciosior  et  coloratior  sit,  sua  bona  suspecta 
habere  debet  quod  praesertim  de  ali¬ 
quo  in  Apoplexiam  lapsuro  praedicari  po¬ 
test  :  ille  enim  prae  omnibus  periclitatur, 
qui,  si  natura  proclivior  sit,  integerrima  vale¬ 
tudine  gaudere  videtur.  Hunc  igitur  opor- 

tet  quotidie  sub  Jove  leniter  exerceri,  quo 
rite  secernantur  secernenda  et  excernantur 
excernenda.  Halitus,  quem  spirat  cutis,  ves¬ 
te  lanea  intima  promovendus,  eaque  vitae 
cibique  ratione  utendum,  quae  extenuet,  nec 
vero  infirmet. 

Victus  e  media  tenuive  materia  confectus 
praestat ;  scilicet,  e  lacte  et  frugibus,  praeci- 
pueque  omnigeno  farre. 

Carnes  assae,  frictae  vel  elixae  nocebunt ; 
certeve  parcissime  ingerendae.  Coena  am¬ 
pla  vitanda  j  nihil  enim  perniciem  praesentio- 
rem  secum  affert,  quam  ventriculo  repleto  de¬ 
cumbere.  Potui  optimi  sunt  liquores  diluti, 
qui  sitim  arceant,  nec  ardores  accendant,  aut 
ventriculum  praegravent. 

Potus  meraci  exitiosissimi  erunt.  Quod 
si  quis,  gulae  Bacchoque  jam  diu  antea  dedi¬ 
tus  Apoplexia  plectitur,  quoniam  vi  perin¬ 
signi  consuetudo  hominibus  imperat,  non 
statim  et  prorsus  abstinere  debebit,  ne  con¬ 
cidat  robur  j  sed  pauxillum  vini  conceden¬ 
dum. 


so 

Quinetiam,  si  facultas  concoquendi  laesa 
fruges  unicas  sumi  vetat,  quippe  quae,  im¬ 
becillo  ventriculo,  intus  coacescere  solent, 
carnes  parce  ingerendae,  eaedemque  condi¬ 
tae. 

Usus  jamdudum  edocuit  venas  pleno  cor¬ 
pore  saepe  vacuefactas  citissime  repletas  fi¬ 
eri  :  imo  vero  non  asserere  dubitabo,  tanto 
citius  impleri  corpus  istiusmodi,  quanto  plus 
et  frequentius  materia  ei  dematur,  sanguine 
misso.  Certos  intra  fines  profecto  hanc  le¬ 
gem  proferendam  volo.  Qui  igitur  procli¬ 
ves  esse  videntur,  quos  Apoplexia  invadat  et 
necet,  praecipueque  si  pleniores  sint,  hos 
oportet,  non  solum  jam  praecepta  servare,  sed 
alvum  solutam  habere,  medicamentis  in  eum 
finem  sumptis,  si  opus  sit  5  et  alia  exinaniendo 
idonea  experiri :  qualia  sunt  ulcus  unguen¬ 
to  Juniperi  Sabinae^  aut  Lyttae  excitatum  5 
et  ex  hac  praeparatum  emplastrum.  Quae 
si  salvum  hominem  praestent,  vena  non  feri¬ 
enda.  Interdum  tamen,  ubi  metus  instat, 
hirudines  aut  cucurbitulas  cruentas  impone- 

re  juvat.  At  vero  scire  licet  satius  esse  per 
alia  auxilia  materiam  detrahere,  et  corpus 
extenuare,  ubi  aliquis  in  praecipiti  non  ver¬ 
satur  :  facile  est  enim  protinus  venam  seca¬ 
re  ;  at  vires  redintegrare,  quas  venae  nimirum 
depletae  contriverint,  nemo  mortalium  po¬ 
test. 

